kardosdrur/scandi-wiki huggingface dataset:
De to enker

De to enker (tjekkisk:  Dvě vdovy) er en tjekkisk opera i to akter af Bedřich Smetana til en libretto af Emanuel Züngel. Librettoen er baseret på Jean Pierre Felicien Mallefilles en-akter "Les deux veuves". Operaen blev komponeret i perioden mellem juni 1873 og januar 1874 og fik premiere den 27. marts 1874 i Prag med Smetana selv som dirigent. Værket fik dog ikke succes; Smetana reviderede derfor operaen i 1874. Dialogerne blev erstattet af recitativer og noget af musikken og karaktertegningen blev omarbejdet. Den anden premiere 20. oktober 1874 var mere vellykket. Kurt Honolka oversatte operaen til tysk i 1958.

Roller

Synopsis 
Sted: Et slot i Böhmen.

Akt I 
Der er fest på slottet. De to enker, Caroline og Agnes, som bor der, er meget forskellige. Værtinden, Caroline, er glad for sin frihed og uafhængighed, mens Agnes ikke kan få venner, da hun stadig sørger over sin mand. Caroline presses af en frier, Ladislaus, men hun vil ikke gifte sig med ham. Caroline forsøger derfor at få Agnes til at forelske sig i Ladislaus. Caroline inviterer Ladislaus til slottet, hvor han bliver arresteret af Mumlal og dømt til en dags husarrest. Ladislaus accepterer straffen. Agnes er imidlertid ikke interesseret i ham. Ved aktens slutning, synger Lidka og Tomík med koret om kærligheden.

Akt II 
I fængslet synger Ladislaus en kærlighedssang, som vækker kærligheden i Agnes, selvom hun ikke vil indrømme sine følelser. Hverken Carolines rænkespil eller Ladislaus' tilståelse synes at kunne ændre på dette. Først da Caroline begynder at flirte med Ladislaus, indrømmer Agnes sine følelser for Ladislaus. Det lykkes ikke den misundelige Mumlal at bringe Lidka og Tomík, der også elsker hinanden, fra hinanden. Da Agnes vender tilbage i sin smukkeste kjole, kaster Ladislav sig for Carolines fødder. Agnes er ødelagt og indrømmer sin kærlighed, hvorefter de falder i hinandens arme og bliver forlovet.

Diskografi 
 1956, Jaroslav Krombholc (dirigent), Orkestret og koret ved nationalteatret i Prag; Drahomíra Tikalová, Ivo Žídek, Maria Tauberová, Miloslava Fidlerová, Antonín Zlesák, Eduard Haken
 1974, Jaroslav Krombholc (dirigent), Prags Radiosymfonikere og Kor; Jana Jonášová, Marcela Machotková, Miroslav Švejda, Dalibor Jedlicka, Alfred Hampel, Daniela Šounová-Brouková 
 1975, František Jílek (dirigent), Orkestret og koret ved nationalteatret i Prag; Nada Šormová, Marcela Machotková, Jiří Zahradníček, Jaroslav Horáček, Zdeněk Švehla, Daniela Šounová

Referencer

Kilder 
 Viking Opera Guide, red. Holden (Viking, 1993)

Operaer af Bedřich Smetana
Operaer på tjekkisk
Brandenburgerne i Bøhmen

Brandenburgerne i Bøhmen (tjekkisk: Braniboři v Čechách) er en opera i tre akter, Bedřich Smetanas første opera. Den tjekkiske libretto blev skrevet af Karel Sabina og er baseret på begivenheder fra tjekkisk historie. Værket blev komponeret i årene 1862-1863. Smetana og Sabina skrev operaen på et tidspunkt præget af stor tjekkisk patriotisme.

Urpremieren fandt sted på det foreløbige teater i Prag den 5. januar 1866, og den første forestilling blev en succes. Den første britiske forestilling fandt sted i april 1978 på Hammersmith Municipal Opera.

Roller 
{|Class = "wikitable" 
! Rolle 
! Stemmetype 
! Originalbesætning, 5. januar 1866(Dirigent: Bedřich Smetana) 
|- 
|Volfram Olbramovič, overborgmester i Prag 
|Bas 
|Frantisek Hynek 
|- 
|Oldřich Rokycanský, en ridder 
|Baryton
|Petr Doubravskÿ 
|- 
|Junoš, en ung borger i Prag 
|Tenor 
|Jindrich Polák 
|- 
|Jan Tausendmark, en ung borger i Prag 
|Baryton 
|Josef Lev 
|- 
|Varneman, kaptajn for Brandenburgerne 
|Tenor 
|Jan Luvrik Lukes 
|- 
|Jira, en bortløben livegen 
|Tenor 
|Arnost Grand 
|- 
|Ludiše, Volframs datter 
|Sopran 
|Ferenczy 
|- 
|Vlčenka, Volframs datter 
|Sopran 
|Josefina-Marie Schmidtová-Procházková 
|- 
|Děčana, Volframs datter 
|Alt 
|Marie Pisarovicová 
|- 
|En gammel landsbybeboer 
|Bas 
|Josef Palecek 
|- 
|Byråberen
|Baryton 
|
|- 
|Colspan = "3" |Riddere og soldater, Olbramovičs mænd, landsbyboerne, Brandenburgersoldater, vagabonder og tiggere, dommere 
|}

 Synopsis 

Sted: Prag i det 13. århundrede, under markgreven af Brandenburgs styrkers besættelse af Bøhmen.

Jira, der er livegen, er leder af en oprørsbevægelse i Prag. Han anklager Brandenburgernes kaptajn for at have bortført overborgmesterens tre døtre, Ludiše, Vlčenka og Děčana. Jira bliver senere anholdt, stillet for retten og dømt til døden. Men Junoš, der er forelsket i Ludiše, formår at redde Jira. Til sidst bliver kaptajnen og de øvrige Brandenburgere drevet ud af Prag, og byen bliver befriet.

 Diskografi 
 1963, Jan Hus Tichy (dirigent), Orkestret og koret ved nationalteatret i Prag; Karel Kalaš, Jiří Joran, Ivo ZÍDEK, Zdeněk Otava , Antonín Votava, Bohumil VICH, Milada Šubrtová, Miroslava Fidlerová, Věra Soukupová, Eduard Haken, Jindřich Jindrak

 Referencer 

 Kilder 
 The Oxford Dictionary of Opera'', af John Warrack og Ewan West (1992), 782 sider, 

Operaer af Bedřich Smetana
Operaer på tjekkisk
Røgsuger

En mekanisk røgsuger er en type ventilator, der benyttes i skorstene for at lede røg og lugt væk fra en brændeovn eller pejs. Røgsugeren er drevet af en elmotor og tåler at blive opvarmet til 250 °C.

Røgsugeren sørger for et konstant skorstenstræk uanset vejrforhold og husets beliggenhed.
Optimalt træk i skorstenen sikrer bl.a. hurtig optænding, genfyring uden snavs, røg og sod i fyringsrummet og forbrænding af brændslet optimeres.
Man mener, at røgsugeren giver et bedre indeklima, reducerer skadelige partikler i luften og i øvrigt øger brændselsværdien med op til 15 %.

Maskiner
Suger
Bøvling Kirke

Bøvling Kirke ligger i Bøvling Sogn i Lemvig Kommune. Kirken har en af Danmarks ældste kirkeklokker.

Eksterne kilder og henvisninger 
 Bøvling Kirke hos KortTilKirken.dk
 Bøvling Kirke i bogværket Danmarks Kirker (udg. af Nationalmuseet)

Kirker i Lemvig Kommune
Kirker i Viborg Stift
Kirker i Ringkøbing Amt
Friedrich Stromeyer

Friedrich Stromeyer (2. august 1776, død 18. august 1835) var en tysk kemiker.

Stromeyer var en udmærket analytisk kemiker, som har udrettet betydeligt på den kvantitative analyses områade. Han studerede først botanik, senere kemi, hvori han væsentligst søgte sin uddannelse hos Vauquelin. 

1806 blev han professor i kemi og farmaci i Göttingen; i denne stilling forblev han til sin død; han opdagede metallet kadmium. 

1808 udgav han Grundriss der theoretischen Chemie og 1821 Untersuchung über die Mischung der Mineralkörper. Allerede 1806 udkom hans Tabellarische Uebersicht der chemischen einfachen und zusammengesetzten Stoffe.

Eksterne henvisninger 

Kemikere fra Tyskland
S.M. Jørgensen

S.M. Jørgensen er det anvendte navn om flere personer:

 Søren Møller Jørgensen (1794-1873) – dansk maler og fotograf
 Sophus Mads Jørgensen (1837-1914) – dansk kemiker
The Undead

The Undead er et amerikansk punkband, dannet 1980 i New Milford, hvor alle medlemmerne er født og vokset op. Medlemmerne er Bobby Steele (vokal og guitar), der tidligere har spillet i The Misfits, Chris "Jack" Natz (bas) og Patrick Blanck (trommer).

Bandet er mest kendt for at konkurrere med Slipknot, og for at bandets medlemmer bærer maske. Bandet er blevet sammenlignet med Slipknot, selvom Slipknot er heavy metal og ikke en blanding af rap og metal (rapmetal). Det er tit sådan, at hvis man kender The Undead, kender man også Slipknot.

Bandets mest kendte sang er sangen Undead.

The Undeads sangere hedder: J-dog, Charlie Scene, Johnny three tears (også kendt som J3T, Funny man og deuce, (også kendt som "the producer"). Funny man er fra Mexico og er meget vild med filmfiguren King Kong, som han har tatoveret på hans arm.

Udkommet 

 Never Say Die (1986) – LP
 Never Say Die (1987) – Cassette
 Act Your Rage (1989) – LP, Cassette
 Dawn Of The Undead (1991) – LP, CD, Cassette
 Live Slayer (1992) – LP, CD, Cassette
 The Undead (1995) – Cassette
 Til Death (1998) – LP, CD
 Dawn Of The Undead (Remastered) (2006) – CD
 Still the Undead After All These Years (2007) – CD
 12 Hits From Hell – Uncovered" (2007) – Digital
 ' '"Bobby"'' (2009) – CD af "Bobby Steele"

Punkgrupper fra USA
Siroe, re di Persia

Siroe, re di Persia (HWV 24) er en opera i tre akter af Georg Friedrich Händel. Den italienske libretto er skrevet af Nicola Francesco Haym efter Metastasios Siroe. Ligesom alle Metastasios andre libretti blev den også komponeret af Händels samtidige som fx Leonardo Vinci, Antonio Vivaldi og Johann Adolph Hasse.

Siroe, re di Persia var Händels 12. opera for Royal Academy of Music. Den var skrevet til sopranerne Francesca Cuzzoni og Faustina Bordoni. Operaen blev opført første gang givet under ledelse af komponisten på King's Theatre i London den 17. februar 1728 og blev også opført i Braunschweig. I moderne tid er den blevet sat op i i Gera i december 1925.

Roller

Kilder 
 amadeusonline.net, besøgt 5. juni 2008 
 
 Hicks, Anthony, "Siroe", The New Grove Dictionary of Opera, ed. Stanley Sadie (London, 1992) 

Operaer af Georg Friedrich Händel
Rico Carlsen

Rico Kruse Carlsen (født 5. april 1972) er en dansk forfatter. Han er kendt for sine VM i fodbold-bøger, Den Store Bog om VM i Fodbold, som består af 4 bind. Hans bøger betragtes som Danmarks største bøger om VM i fodbold.

Carlsen er desuden VM-ekspert og Danmarksmester i VM-viden.

Faglitterære forfattere fra Danmark
Dansksprogede forfattere fra Danmark
Almira, Königin von Castilien

Almira, Königin von Castilien (HWV 1) eller Der in Krohnen erlangte Glückswechsel er Georg Friedrich Händels første opera.

Baggrund 
Händel kom til Hamborg i sommeren 1703 og spillede som violinist ved teatret på Gänsemarkt, gåsemarkedspladsen. Senere spillede han også cembalo i orkestret.

Hans første opera – annonceret som et Singspiel selv om den ikke har talt dialog  – fik premiere den 8. januar 1705 under ledelse af Reinhard Keiser, så den blev nok komponeret i månederne umiddelbart før.

Den italienske libretto blev skrevet af Giulio Pancieri i Venedig i 1691, som Giuseppe Boninventi havde brugt til en opera. Oversættelsen, som Händel benytter, er af Friedrich Christian Feustking. De fleste recitativer og arier synges på tysk; nogle er stadig ikke oversat.

Opførelseshistorie 
Almira blev en stor succes. Operaen blev opført 20 gange i alt, indtil den måtte vige for Händels næste opera, Nero, som ikke er bevaret.

Den første moderne opførelse af Almira fandt sted under "Halleschen Händelfestspiele" (en Händel-festival) den 4. juni 1994 i Bad Lauchstädt.

Roller

Arrangementer af operaen 
I 1732 stykket blev operaen opført redigeret af Georg Philipp Telemann.

I 1879 udfærdigede Franz Liszt en transskription af sarabanden og chaconnen fra indledningen til operaen for sin engelske klaverstuderende, Walter Bache. Kritikere har noteret denne parafrase som en Listz' mest markante og hans eneste komposition fra hans hånd over barok musik fra hans sene periode. Værket foregriber Ferruccio Busonis sene romantiske bearbejdelser af Bach. Den australske Liszt-kender og -pianist Leslie Howard har indspillet det som en del af Hyperion Records' komplette Liszt-serie.

Diskografi 
 1994: Andrew Lawrence-King (dirigent), Fiori musicali, Ann Monoyios (Almira), Kinda Gerrard (Bellante), David Thomas (Consalvo), Patricia Rosario (Edilia), James MacDougall (Fernando), Douglas Nasrawi (Osman), Olaf Haye (Raymondo), Christian Elsner (Tabarco). Studie-indspilning med tyske recitativer og italienske arier (CPO 999.275)

Referencer

Bibliografi 
 Baker, James M., ed. Kenneth Hamilton, A survey of the late piano works, The Cambridge Companion to Liszt (Cambridge og New York: Cambridge University Press, 2005).  (paperback).
 
 Lang, Paul Henry, George Frideric Handel
 Scheibler, Albert, Sämtliche 53 Bühnenwerke des Georg Friedrich Händel

Operaer af Georg Friedrich Händel
Henrik Bo Fomsgaard Rasmussen

Henrik Bo Fomsgaard Rasmussen (født 18. september 1971 i Glostrup) er en dansk konservativ politiker, og den nuværende borgmester i Vallensbæk Kommune fra 2010 efter Kurt Hockerups død.

I 2010 blev Henrik Rasmussen folketingsmedlem for Det Konservative Folkeparti i Københavns Omegns Storkreds. Her havde han posten som kulturpolitisk og kommunalpolitisk ordfører. Desuden var han medlem af Erhvervsudvalget og Miljø- og Planlægningsudvalget.

Han har siddet i Vallensbæk kommunalbestyrelse siden 1994, og var formand for teknik- og miljøudvalget i perioden 1998-2009, samt 1. viceborgmester i perioden 2002-2010.

Eksterne kilder/henvisninger 

Personer fra Glostrup
Danskere i 1900-tallet
Danskere i 2000-tallet
Folketingsmedlemmer i 2010'erne
Borgmestre fra Det Konservative Folkeparti
Borgmestre i Danmark 2018-2021
Borgmestre i Danmark 2022-2025
Ny Skovsgård

Ny Skovsgård er en landsby i Han Herred med , beliggende i Øster Svenstrup Sogn. Landsbyen hører til Jammerbugt Kommune og ligger i Region Nordjylland. Ny Skovsgård er beliggende en kilometer nord for Skovsgård, to kilometer vest for Brovst og 14 kilometer øst for Fjerritslev.

Landsbyen er sammenvokset med Øster Svenstrup og det samlede byområde nåede for første gang over 200 indbyggere 1. januar 2010, hvorved det fik bystatus.

Kilder 

Byer i Jammerbugt Kommune
Claus Carstensen

Claus Carstensen (født 19. juni 1957 i Sønderborg) er en dansk maler og billedkunstner og tidligere professor ved Det Kongelige Danske Kunstakademi 1993-2002.

Carstensen var en del af de såkaldt unge vilde, som gjorde sig bemærket i begyndelsen af 1980'erne ved at genoptage maleriet efter konceptkunsten. Han har udstillet i ind- og udland og har kurateret flere udstillinger, deriblandt The Map is Not the Territory på Esbjerg Kunstmuseum i 2008.

2004 modtog han Eckersberg Medaillen og i 2013 et legat fra Ole Haslunds Kunstnerfond.

Ekstern henvisning 
 

Kunstnere fra Danmark
Personer fra Sønderborg
Ansatte ved Det Kongelige Danske Kunstakademi
Danskere i 1900-tallet
Danskere i 2000-tallet
Malere fra Danmark
Modtagere af Eckersberg Medaillen
Modtagere af Ole Haslunds Kunstnerfonds legat
Personer i Kraks Blå Bog
Kunstnere på finansloven
Louis-Nicolas Vauquelin

Louis Nicolas Vauquelin (født 16. maj 1763 i Hebertot i Normandiet, død 14. november 1829) var en fransk kemiker.

Vauquelin kom efter at have været i apotekerlære i Rouen til Paris i 1780, hvor han blev assistent hos Fourcroy og udførte størstedelen af de eksperimentelle undersøgelser til dennes afhandlinger. Allerede i 1791 blev Vauquelin medlem af akademiet i Paris. I 1793 tog han til Melun for at blive forstander for militærapoteket, men allerede året efter vendte han tilbage til Paris, hvor han samtidig med at være professor i kemi ved École des Mines underviste ved den polytekniske skole og var statslig tilsynsførende for møntudstedningen. Ved oprettelsen af Nationalinstituttet i 1795 blev han medlem af dette. Da Æreslegionen blev stiftet 1802, udnævnte Napoleon ham straks til medlem heraf. Han blev også eksternt medlem af Kungliga Vetenskapsakademien i 1816.

Senere blev han professor i kemi ved Collège de France og direktør for den farmaceutiske skole, derefter professor i kemi ved Jardin des Plantes og endelig efter Fourcroys død professor i kemi ved det medicinske fakultet i Paris (1811—22). Vauquelins arbejde spænder over hele kemiens område. Hans væsentligste indsats er dog opdagelsen af grundstofferne krom og beryllium. Han fik også fremstillet ammoniak i væskeform ved normalt atmosfærisk tryk. Sammen med Fourcroy opdagede Vauquelin benzoesyren i dyreurin. Sammen med sin assistent Pierre Jean Robiquet opdagede han under arbejdet med asparges den først kendte aminosyre, som de kaldte aspargin. Han opdagede også pektin og æblesyre i æbler.

Eksterne henvisninger 

 Artikel i Salmonsens Konversationsleksikon, 2. udgave (1915-1930)

Kemikere fra Frankrig
Personer i oplysningstiden
Salmonsens
Riddere af Æreslegionen
Medlemmer af Académie des sciences
Franskmænd i 1700-tallet
Franskmænd i 1800-tallet
Beryllium
Dr. Lisa Cuddy

Dr. Lisa Cuddy er en fiktiv person i den amerikanske tv-serie House M.D.. Hun spilles af skuespilleren Lisa Edelstein. Cuddy er leder af det fiktive hospital  Princeton-Plainsboro Teaching Hospital. Hun er den første kvindelige og næstyngste leder af et hospital, og fik stillingen som 32-årig.
Hun adopterede i sæson 5 datteren Rachel, og blev i sæson 7 kæreste med House.

Fiktive personer
Christen Thomsen Barfoed

Christen Thomsen Barfoed (født 16. august 1815 i Stege, død 30. april 1889 i København) var en dansk kemiker. 

Barfoed forældre var apoteker Erik Christian Barfoed og Anneke Cathrine Laurberg. Han blev student 1832 fra Vordingborg, underkastede sig 1835 farmaceutisk eksamen og 1839 polyteknisk eksamen i anvendt naturvidenskab. Efter at have studeret i udlandet i nogle år blev han 1845 docent i kemi ved Veterinærskolen og fra 1850 konstitueret som lektor ved samme skole. 1850-59 var Barfoed lærer i kemi ved den militære højskole og 1858-87 lektor i kemi og farmaci ved den kongelige Veterinær- og Landbohøjskole. 1856 fik Barfoed titel af professor, 1865 blev han medlem af Videnskabernes Selskab, 1877 Dr. med. honor. ved Upsala Universitet, 1879 Dr. phil. honor. ved Københavns Universitet, 1885 æresmedlem af Danmarks Apotekerforening. 

Foruden andre værker udgav Barfoed en Lærebog i den analytiske Kemi, Prøvemidlerne og den uorganiske kvalitative Analyse, et arbejde, der helt igennem bærer vidnesbyrd om den samvittighedsfuldhed i arbejdet og grundighed i undersøgelsen, som var karakteristisk for Barfoed. Senere udgav han De organiske Stoffers kvalitative Analyse, der også udkom i tysk oversættelse 1881 og overalt fandt megen anerkendelse, så meget mere, som dette værk var enestående i sin slags. Endvidere har Barfoed offentliggjort flere betydelige og grundige
videnskabelige abejder, der findes optagne i Tidsskrift for Fysik og Kemi samt i Videnskabernes Selskabs Oversigter. 

Barfoed var en fortrinlig lærer, der i højeste grad forstod at vinde sine elevers tillid og hengivenhed, og fik betydning ved, som god ven af J.C. Jacobsen, at øve en ikke ringe indflydelse ved oprettelsen i 1876 af
Carlsbergfondet og Carlsberg Laboratoriet, af hvis første bestyrelse han var et virksomt medlem lige til
sin død; i fondets direktion valgtes han til formand efter J.N. Madvigs død, i laboratoriebestyrelsen fungerede han hele tiden som formand.

Han blev Ridder af Dannebrog 1867, Dannebrogsmand 1878 og Kommandør af 2. grad 1887.

Han er begravet på Holmens Kirkegård.

Eksterne henvisninger 
 

Kemikere fra Danmark
Danskere i 1800-tallet
Personer fra Stege
Medlemmer af Videnskabernes Selskab
Ansatte ved Den Kongelige Veterinær- og Landbohøjskole
Christen Thomsen
Personer i Dansk Biografisk Leksikon
Kommandører af Dannebrog
Farmaceuter fra Danmark
Ingeniører fra Danmark
Titulære professorer fra Danmark
Lærebogsforfattere fra Danmark
Ansatte ved Carlsberg Laboratorium
Lisa Edelstein

Lisa Edelstein (født 21. maj 1966) er en amerikansk skuespiller og manuskriptforfatter. Hun er formentlig mest kendt som Dr. Lisa Cuddy i tv-serien House M.D.

Baggrund og opvækst
Edelstein er fra Boston, Massachusetts, hvor hun voksede op med sine forældre Alvin og Bonnie Edelstein. Hendes far er børnelæge i New Jersey. Hun er den yngste af tre børn. Hun flyttede til New York City da hun var 18 for at blive skuespiller. Mens hun boede i NY, blev hun kendt i club livet som "Lisa E".

Kariere
Efter successen i club-livet, brugte hun dette til at komme ind i skuespiller-livet. 
I løbet af 90'erne fik hun større roller i tv-dramaer, i 2000 havde hun en rolle i serien Ally McBeal. I 2004 blev hun castet til rollen som Dr. Lisa Cuddy i serien House M.D.. Hun har medvirket i filmen Daddy Day Care, hvor hovedpersonen er Eddie Murphy, og hun spiller mor til en af børnene.

Personlige liv
Edelstein bor for tiden i Los Angeles, hun er vegetar og holder meget af dyr. I sin fritid holderer  hun af at skrive, male og lave musik. Hun er i et forhold med Petri Raisanen(der er yoga guru).

Eksterne henvisninger 

 

Skuespillere fra Massachusetts
Manuskriptforfattere fra USA
Personer fra Boston
Veninder på 1. klasse

Veninder på 1. klasse er et realityshow på Kanal 4, hvor man følger de tre veninder: Line, Mathilde og Louise.
Serien lægger stor vægt på hverdagens strabadser og udfordringer som gymnasieelev i det velhavende Nordsjælland.

Eksterne henvisninger 
 Seriens officielle hjemmeside 
 

Tv-serier fra 2010'erne

Realityshows
Generation Wild

Generation Wild er titlen på et album fra 2010 af svenske Crashdiet.

Album fra Sverige
Album fra 2010
Winifred Wagner

Winifred Wagner (født 23. juni 1897 Hastings i England, død 5. marts 1980) blev i 1915 gift med komponisten Siegfried Wagner, der var søn af Richard Wagner.

Allerede i 1923 havde hun et nært venskab med Adolf Hitler. Hun skulle have sendt ham papiret, han skrev Mein Kampf på under hans fængselsophold. Fra 1930 til afslutningen af 2. verdenskrig var hun leder af Festspillene i Bayreuth.

Efter krigen blev hun af en af-nazifiseringsdomstol fjernet som leder af Festspillene, der blev overtaget af hendes to sønner, Wieland og Wolfgang. Winifred Wagner fortrød aldrig sin fascination af Hitler og holdt efter krigen kontakt med en række fremtrædende politikere på den yderste højrefløj

Noter 

Personer fra Wales
Personer fra England
Kvinder i 2. verdenskrig
Hersomgård

Hersomgård er en herregård i Hersom Sogn i det tidligere Rinds Herred, Viborg Amt, nu Viborg Kommune.
Den kendes tilbage til slutningen af 1400-tallet, hvor den fra 1496-1504 ejedes af Stig Vesteni der før 1513 solgte den til rigsråd Niels Høeg af Bannerslægten.

Den oprindelige hovedbygning blev nedrevet i 1798, og en ny  bindingsværksgård opførtes et stykke fra det oprindelige voldsted, men den brændte i 1835. Den efterfølgende hovedbygning var også i bindingsværk, og er ombygget flere gange.

Eksterne kilder og henvisninger
 J.P. Trap: Danmark 5. udgave 1962

Herregårde i Viborg Kommune
Herregårde i Viborg Amt
Kim Bohr

Kim Bohr (født 1960). Ensemblechef i DR siden 2011 og øverste chef for DR Symfoniorkestret, DR Bigband, DR Vokalensemblet, DR Koncertkoret og DR Pigekoret samt Korskolen.

Kort baggrund 
Kim Bohr startede sin karriere i musikken som cellostuderende på Det Kongelige Danske Musikkonservatorium hos professor Erling Blöndal Bengtsson. Efter diplomeksamen i 1985 fortsattes studierne i Wien hos professor Tobias Kühne. 

Som færdiguddannet cellist var Kim Bohr i en årrække engageret i strygekvartetten Artium, ligesom han sideløbende var kontraktansat i blandt andet Odense Symfoniorkester, Sjællands Symfoniorkester, Det Kongelige Kapel mv.

Professionelt liv 

Producent i DR Radiounderholdningsorkesteret 1990, senere chef for samme orkester fra 1996 - 2007. 

Vicedirektør på Det Kongelige Teater i perioden 2007 - 2011.

Udmærkelser 
I 2003 blev Kim Bohr slået til Ridder af Dannebrog for sin mangeårige indsats i dansk kulturliv.

Eksterne kilder og referencer 

Riddere af Dannebrog
Danskere i 1900-tallet
Danskere i 2000-tallet
Teaterledere fra Danmark
Cellister fra Danmark
Kongelige kapelmusici fra Danmark
Kim
Vilhelm Carl Tuxen

Vilhelm Carl Tuxen (19. januar 1901 – 15. september 1991) var en dansk ansat ved Flåden, der deltog i sænkningen af flåden på Holmen 29. august 1943.

Tuxen, der i august 1943 var undermaskinmester af 1. grad ved Undervandsbådsdivisionen, var ansvarlig for sænkningen af Flydedok nr. 2 og undervandsbåden Havfruen. Han indtalte i januar 1984 sine oplevelser ved flådens sænkning på et bånd, der senere blev overdraget Orlogsmuseet af Tuxens søn.

Som de øvrige militærfolk blev Tuxen interneret. Efter endt internering forblev Tuxen og hans familie i Nyboder, hvor Tuxen fandt civilt arbejde. Efter krigen kom Vilhelm Carl Tuxen tilbage til Søværnet, hvor han blev indtil han i 1963 gik på pension som maskinkommandørkaptajn. Han blev i 1960 udnævnt til Ridder af Dannebrog af 1. grad.

Kilder 
 Søren Nørby: Sænkningen af undervandsbåden HAVFRUEN

Vilhelm Carl
Danskere i 1900-tallet
Civile ansatte i Søværnet
Riddere af 1. grad af Dannebrog
Danskere i 2. verdenskrig